H επίδραση προγράμματος παρέμβασης με τραμπολίνο σε παιδιά σχολικής ηλικίας με αναπτυξιακή διαταραχή του κινητικού συντονισμού:
Creators: name: Μήτσιου, Μαρία Χρήστου
Publisher: name: Aristotle University of Thessaloniki
Year: 2010
Subjects: Αναπτυξιακή διαταραχή κινητικού συντονισμού (ΑΔΚΣ)
Τραμπολίνο
Πλατφόρμα ισορροπίας
Developmental coordination disorder (DCD)
Tampoline
Balance platform

description: Μελέτες εμφανίζουν την ύπαρξη αναπτυξιακής διαταραχής του κινητικού συντονισμού (ΑΔΚΣ) (Developmental Coordination Disorder: APA, 1994), να ανέρχεται σε ποσοστό 5 έως 15%. Η έγκαιρη ανίχνευση με περισσότερα του ενός διαγνωστικά εργαλεία παιδιών με πτωχά κινητικά πρότυπα που παρουσιάζουν ΑΔΚΣ, φοιτούν σε τυπικά δημοτικά σχολεία και δεν γίνονται αντιληπτά είναι ιδιαίτερα επιτακτική. Σκοπός της μελέτης ήταν ο έλεγχος της επίδρασης ενός προγράμματος παρέμβασης με τραμπολίνο σε παιδιά σχολικής ηλικίας 6 έως 11 ετών με ΑΔΚΣ που προέκυψαν από την ανίχνευση 200 μαθητών. Η Διαδικασία της έρευνας περιλάμβανε ανίχνευση ΑΔΚΣ με το ποσοτικό τεστ διάγνωσης του Νευρομυϊκού Συντονισμού ολόκληρου του σώματος (Κörperkoordinationstest für Kinder ΚTΚ, Kiphard &amp; Schilling, 2002, 1974) από την οποία προέκυψαν 20 παιδιά με ΑΔΚΣ, που χωρίστηκαν σε ομάδα Α (ομάδα παρέμβασης με ΑΔΚΣ) και ομάδα Β (ομάδα ελέγχου με ΑΔΚΣ), επίσης 10 μαθητές απετέλεσαν την ομάδα Γ (ομάδα ελέγχου χωρίς ΑΔΚΣ). Αξιολογήθηκαν βασικές κινητικές δεξιότητες με τη χρήση δοκιμασίας δομημένης παρατήρησης με Τραμπολίνο (Trampolinkörperkoordinations test für Kinder TKT, Kiphard, 1978) και στη συνέχεια, η στατική ισορροπία με την πλατφόρμα ισορροπίας (footchecker 3.2, Lovan Engineering S.r.l., Bologna Ιταλία) στους 30 μαθητές και σε συνθήκες μέτρησης, όρθια στάση με ανοιχτά και κλειστά μάτια καθώς και ισορροπία σε δεξί και αριστερό πόδι για 30 ΄΄. Πρόγραμμα παρέμβασης, πολύπλευρης εξάσκησης συναρμοστικών ικανοτήτων με τη χρήση τραμπολίνο εφαρμόστηκε στην ομάδα Α, ενώ η ομάδα Β και Γ ακολούθησε το ωρολόγιο πρόγραμμα Φυσικής Αγωγής. Από τα αποτελέσματα και μέσω της παρατήρησης φάνηκε στην ομάδα Α, γενικότερη βελτίωση του Νευρομυϊκού συντονισμού, με στατιστικά σημαντική (p=0.063) διαφορά σε ότι αφορά την εμφάνιση ‘επιπλέον κινήσεων’, όπου υπήρξε μειωμένη. Ιδιαίτερα, παρατηρήθηκε σημαντική επίδραση της ομάδας Α (p&lt;0.001) ως προς την τυπική απόκλιση του Κέντρου Πίεσης (Κ.Π.) στον προσθοπίσθιο άξονα (Υ) για τις συνθήκες μέτρησης με ανοιχτά μάτια, στήριξη στο δεξί πόδι, καθώς και για τον πλάγιο άξονα (X), η στήριξη στο αριστερό πόδι. Σε σχέση με τη μετατόπιση του Κ.Π. παρουσιάστηκε στατιστικά σημαντική διαφορά (p&lt;0.001) στον προσθοπίσθιο άξονα (Υ) για την περίπτωση με ανοιχτά μάτια και τη στήριξη στο δεξί και αριστερό πόδι. Σε ότι αφορά την αλληλεπίδραση μεταξύ των παραμέτρων (παράγοντας ομάδα), σημαντική επίδραση (p&lt;0.05) παρατηρήθηκε στη μετατόπιση του Κ.Π. στον προσθοπίσθιο άξονα σε όλες τις συνθήκες μέτρησης. Συμπερασματικά, τα αποτελέσματα ενισχύουν την υπόθεση, ότι η χρήση τραμπολίνου βελτιώνει το Νευρομϋικό συντονισμό και ιδιαίτερα την ισορροπία , καθώς εμφανίστηκαν μικρότερες αποκλίσεις στους άξονες προσθιοπίσθιο &amp; πλάγιο, δηλαδή μικρότερο εύρος ταλάντευσης. Τα παραπάνω αποτελέσματα οδηγούν στο συμπέρασμα ότι το τραμπολίνο μπορεί να αποτελέσει τόσο ένα έγκυρο διαγνωστικό εργαλείο όσο και ένα μέσο παρέμβασης.
description: ) (APA, 1994), exhibits values between 5% and 15% of the population. The need for early diagnosis, by more than one diagnostic tools, of children with poor kinetic patterns exhibiting DCD, studying in typical Primary schools and not being noticeable, is particularly imperative. This work focused on the study of the effect of an intervention program with trampoline on school children of ages from 6 to 11 years old, exhibiting DCD, after a screening process of a total of 200 students. The protocol of the study included DCD detection with the quantitative diagnosis test of Neuromuscular Coordination of the entire body (body-coordination-test for children/ Körperkoordinationstest für Kinder KTK, Kiphard &amp; Schilling, 2002, 1974), leading to 20 children exhibiting DCD, that were further divided in two groups, i.e., group A (intervention group exhibiting DCD) and group B (control group exhibiting DCD), whereas another group of 10 students constituted group C (control group without DCD). Principal kinetic dexterities were evaluated using a structured observation test with trampoline (Trampolinkörperkoordinations test für Kinder TKT, Kiphard, 1978), followed by a static balance measurement test using the balance platform (footchecker 3.2, Lovan Engineering S.r.l., Bologna Italy) for all 30 students as follows: standing with open and closed eyes, as well as maintenance of balance while standing on the right and left foot for 30”. Group A underwent an intervention program for multifaceted practicing of coordination abilities with trampoline was applied, whereas groups B and C followed the typical Physical Education timetable. Both the results and observation showed that group A presented an overall improvement of Neuromuscular coordination, with a statistically significant (p=0.063) difference regarding the presence of “extra movements”, appearing decreased. Moreover, an important effect of group A (p&lt;0.001), regarding the standard deviation of the Centre of Pressure (C.P.) in the anteroposterior axis (Y), was observed during measurement with open eyes and standing on the right foot, as well as in the collateral axis (X), while standing on the left foot. As far as the shifting of the C.P. is concerned, a statistically significant difference (p&lt;0.001) was exhibited in the anteroposterior axis (Y) for the case of measurement with open eyes and standing on the right and left foot. Regarding the within groups interaction (group factor), a significant effect (p&lt;0.05) was observed for the shifting of the C.P. along the anteroposterior axis for all conditions of measurement. In conclusion, the results support the hypothesis that the use of trampoline improves the Neuromuscular coordination, particularly the balance, as smaller values of divergence in the anteroposterior and collateral axes were exhibited, hence a smaller oscillation breadth. These results show that the use of trampoline could provide a valid diagnostic tool for DCD, as well as a means of intervention.